এই প্রসঙ্গে বিশিষ্ট রাষ্ট্রবিজ্ঞানী অধ্যাপক উদয়ন বন্দোপাধ্যায় বলেন, ‘মমতা বন্দোপাধ্যায় খুব একটা সুবিধাজনক অবস্থায় আছেন বলে মনে হচ্ছে না। তবে মমতা কিছু ভালো কাজ করেছেন গ্রামাঞ্চলে। যেমন সরকারি ভাতা-টাতা বিলিয়েছেন। সেদিক থেকে সরকারের একটা ভিত তৈরি হয়েছে। এটা বাদ দিলে জনসমর্থন বলতে হয়ত আর কিছুই নেই। মানে রাজনৈতিক সমর্থনের জায়গা আর নেই, যেটা ছিল ২০১১ সালের আগে। নতুন মা-মাটি-মানুষের সোনার বাংলা গড়ার স্বপ্ন আজ ধুলিস্যাৎ। বেলাগাম উৎকোচ গ্রহণের রাজনীতি, যার ফলে তৈরি হয়েছে সুবিধাবাদীদের গোষ্ঠীচক্র।’